Józef Hilary Głowacki

Juozapas Hiliaras Glovackis (, 1789 m. sausio 14 d. Minskas – 1858 m. gruodžio 21 d. Varšuva) – lenkų ir gudų dailininkas, scenografas.

 Biografija 

Juozapas Hiliaras Glovackis gimė 1789 m. sausio 14 d. teatro dekoratoriaus Antonijaus Glovackio (1750–1811) šeimoje.
Pirmąsias dailės pamokas 1806 m. Juozapas gavo iš tėvo. Jau 1807 m. Juozapas Glovackis sukūrė savo pirmąsias dekoracijas Minsko teatrui. Nuo 1808 m. pradėjo dailės mokytis Vilniuje pas Joną Rustemą ir Džozefą Saundersą.Josephas Frankas. Vilnius XIX amžiuje: atsiminimai, pirma knyga. Iš prancūzų kalbos vertė Genovaitė Dručkutė. Vilnius: Mintis, 2013. ISBN 978-5417-01062-0. Mokslų metu dekoravo ir gražino Vilniaus teatrą. Juozapo Hiliaro biografija, skelbiama svetainėje muziejai.lt. 

Baigęs Vilniaus universitetą ir įgijęs 1811 m. menų kandidato laipsnįJuozapo Hiliaro biografija, skelbiama Personalijų žodyne.  Juozapas Hilaris Glovackis ėmė universitete dėstyti. 1818 m. jis dekoravo kai kurias Vilniaus universiteto sales. 1821–1825 m. Glovackis dirbo universiteto litografijos dirbtuvėse, buvo šių dirbtuvių vedėjas.
1826 m. Juozapas Glovackis persikėlė gyventi į Varšuvą. Pagal Liudviko Mykolo Paco užsakymą sukūrė jo rūmams Varšuvoje paveikslų.
Glovackis taip pat užsiėmė teatro scenografija. Nutapė portretų, paveikslų istorine tematika.

Juozapo Hiliario Glovackio paveikslai saugomi Varšuvos nacionaliniame muziejuje.

 Kūryba 
Juozapas Glovackis yra sukūręs scenografijas Džoakino Rosinio „Italė Alžyre“, Stanislovo Moniuškos „Halka“, Gaetano Donizečio operoms.Juozapo Hiliaro Glovackio biografijos bruožai skelbiami Vilniaus dailės akademijos interneto svetainėje. 

Glovackis yra nutapęs litografinius Vilniaus vaizdus. Juos išspausdino 1820 metais. Jo žinoma litografija – šv. Onos ir Bernardinų bažnyčios ansamblis. Taip pat yra nutapęs Botanikos sodo šiltadaržius, projektuotus architekto M.Kado.Vladas Drėma. Dingęs Vilnius. Vilnius: Versus Aureus, 2013. ISBN 978-9955-34-401-8.

1817 m. dekoravo Vilniaus universiteto Kolonų salės skliautus.

J.Glovackis sukurė šv. Petro ir šv. Pauliaus atvaizdus Vilniaus katedroje, paveikslą „Švč. Trejybė“, taip pat litografijas „Prof. Lauryno Gucevičiaus portretas“, (1823 m.) ir „M. Koperniko portretas“ (1826 m.) Juozapo Hiliaro biografija, skelbiama Personalijų žodyne. 

 Galerija 

 Išnašos 

 Literatūra 
 M. Rulikowski: Józef Hilary Głowacki, Polski Słownik Biograficzny, t. VIII, s. 123.

Kategorija:Lenkijos tapytojai